open-index/open-wikipedia-markdown huggingface dataset:
Ուղիղ օսմոս

մինի|298x298փքս|Օսմոսի գործընթաց
**Ուղիղ **(ինչպես նաև բնական, կամ սովորական) **օսմոս**, օսմոսի գործընթաց, որում լուծիչը (սովորաբար՝ ջուր)՝ կիսաթափանցիկ թաղանթից անջատելով լուծույթը, ինքնաբերաբար թաղանթից անցնում է լուծույթի կողմը։

## Ուղիղ օսմոսի օգտագործմամբ ջրի աղազրկումը
Գործընթացի էությունը կայանում է հետևյալում. կիսաթափանցիկ թաղանթի մի կողմում գտնվում է աղի ջուրը, որը պետք է աղազատել, մյուս կողմում՝ հատուկ հավաքված նյութերի կոնցենտրացված լուծույթը։ Ուղիղ օսմոսի ազդեցության ուժով քաղցրահամ ջուրը թաղանթի միջով աղի ջրի մասից ներթափանցում է կոնցենտրացված լուծույթի մաս և ջրիկացնում այն։ Դրանից հետո ստացված լուծույթի ջերմաստիճանը փոխում են, նյութերը դուրս են գալիս լուծույթ, և արդյունքում առաջանում է ավելի թույլ կոնտենտրացիայով լուծույթ, քան սկզբնական աղի ջուրը։

Հետագայում արդեն ստացված լուծույթը ենթարկվում է այս, կամ այլ մեթոդով աղազրկման, այդ թվում օգտագործվում է վերը նշված մեթոդը, սակայն այս անգամ կոնցենտրացված լուծույթ ստանալու համար օգատգործվում է այլ, հատուկ նյութեր։ Քանի որ լուծված նյութի կոնցենտրացիան ստացված լուծույթում ցածր է, քան սկզբնականինը, հետագա աղազրկման համար պահանջվում է էներգիայի քիչ ծախսում։ Այս մեթոդի օգտագործման արդյունքում թանկարժեք էլեկտրական էներգիայի մի մասը փոխարինվում է ցածրորակ (մոտ 100&nbsp;°C) ջերմային էներգիայով (մասնավորապես՝ արևային)։

***Օրինակ 1***

Վերցվում է ամոնիումի կարբոնատի կոնցենտրացված լուծույթ, որը գտնվում է աղի ջրից այն կողմի կիսաթափանցիկ թաղանթում։ Քաղցրահամ ջուրը թափանցում է ամոնիումի կարբոնատի լուծույթ և ջրիկացնում այն։ Այնուհետև ամոնիումի կարբոնատի լուծույթը տաքացվում է մինչև 60-80 °С-ի, ամոնիումի կարբոնատը տարրալուծվում է և ցրիվ գալիս։ Արդյունում ստացվում է գրեթե թորած ջուր։ Նրան կարելի է լրացուցիչ աղազրկել, կամ օգտագործել առանց մշակման նպատակի ոռոգման։ Ամոնիումի կարբոնատը ռեգեներացվում է և բազմիցս օգտագործվում։

***Օրինակ 2՝ քաղցրահամ ոչ խմելու ջրից քաղցրահամ ջրի ստացում***

Կիսաթափանցիկ թաղանթի մի կողմում գտնվում է գլյուկոզ, սախարոզ և այլ նմանատիպ նյութեր։ Թաղանթի մյուս կողմ անցնում է խմելու համար անպիտան քաղցրահամ ջուր, օրինակ՝ աղտոտված բակտերիաներով։ Քաղցրահամ ջուրը ներթափանցում է թաղանթի մի կողմ, այն օգտագործվում է արտակարգ դեպքերում, օրինակ՝ բնական աղետների։

## Ծանոթագրություններ

## Արտաքին հղումներ
* Օսմոսը՝ էներգետիկայի ապագա

Կատեգորիա:Ջրամշակում
Ագդերե (Օրդուբադի շրջան)

**Ագդերե** (), գյուղական բնակավայր Ադրբեջանի Նախիջևանի Ինքնավար Հանրապետության Օրդուբադի շրջանում։ Հիմնադրվել է 1950 թվականին։

## Աշխարհագրություն
Գտնվում է Զանգեզուրի լեռնաշղթայի հարավահայաց լանջերին, Արաքս գետի վտակ Գիլանչայի ափին, Օրդուբադ շրջկենտրոնից 26 կմ հյուսիս-արևմուտք, Օրդուբադ-Նուրգուտ մայրուղուն մոտ։

## Բնակչություն
1976 թվականի դրությամբ Ագդերեում ապրում էր 56 մարդ, գործում էր հանքարդյունաբերության և վերամշակման գործարանը։

Ներկայումս այն չունի մշտական բնակչություն, բայց գյուղում է գտնվում Բատաբատի աստղադիտարանի աստղաֆիզիկական դիտարկման կայանը։

## Ծանոթագրություններ

Կատեգորիա:Որդուարի շրջանի բնակավայրեր
Սոֆյա Սինիցկայա

**Սոֆյա Վալենտինովնա Սինիցկայա** (, ), արձակագիր, գրող, գրականագետ։ Ազգային բեսթսելլերի (2020) եզրափակչի, Մեծ գրքի (2020) եզրափակչի, «НОС» (2019) եզրափակչի մասնակից, Նիկոլայ Գոգոլի անվան գրական մրցանակի դափնեկիր։

## Կենսագրություն
Սոֆյա Սինիցկայան ծնվել է 1972 թվականին, Պետերգոֆում։ Դպրոցական տարիներն անցել են Սանկտ Պետերբուրգի հեռավոր շրջաններից մեկում՝ Ավտովո։ 1995 թվականին ավարտել է Սանկտ Պետերբուրգի պետական համալսարանի բանասիրական ֆակուլտետը։

2001 թվականին գրողը հրապարակել է շվեյցարական հեքիաթների և լեգենդների փոխադրությունների իր առաջին ժողովածուն։ 2013 թվականին լույս է տեսել Սոֆյա Սինիցկայայի հեղինակային արձակի առաջին ժողովածուն։ Նրա «Միրոնիչ, անտերտեր և ժեմոժախ։ Պատմվածքներ հայրենիքի մասին», որը ընթերցողին հասանելի է դարձել 2018 թվականին, «*Вий*» անվանակարգում արժանացել է Նիկոլայ Գոգոլի մրցանակի.:

Գրողն ինքը համարում է, որ իր հիմնական գրական ձեռքբերումը «Խելագարի գրառումներ»-ի մանրամասն մեկնաբանությունն էր և Գոգոլի հերոսների անունների մանրակրկիտ վերլուծական աշխատանքը։ 2020 թվականին նրա «Ժեմոժախի փայլը» գիրքը դարձել է Ռուսաստանի Դաշնության «Ազգային բեսթսելլեր», «Մեծ գիրք» երկու նշանակալից գրական մրցանակների եզրափակչի մասնակից և լայն հետաքրքրություն առաջացրեց քննադատների և գրականագետների շրջանում։

«*Московский комсомолец*» թերթին տված հարցազրույցում Սոֆյան այսպես է արձագանքել «հեքիաթի հանդեպ հավատքի մասին» հարցին.

Բնակվում է Սանկտ Պետերբուրգ քաղաքում։

## Արձագանքներ
Մարինա Կրոնիդովան «Ժեմոժախի փայլը» գրքի իր գրախոսականում ընթերցողների ուշադրությունը հրավիրում է հեղինակի գրական հմտությունների վրա.

## Մատենագիտություն
**Արձակ գրքեր**
* *София Синицкая* «Мироныч, дырник и жеможаха. Рассказы о Родине», 2018;
* *София Синицкая* "Сияние «жеможаха», 2020.

## Պարգևներ և մրցանակներ
* 2018 - Ն. Վ. Գոգոլի անվան գրական մրցանակի դափնեկիր «*Вий*» անվանակարգում, «Միրոնիչ, անտերտեր և ժեմոժախ։ Պատմվածքներ հայրենիքի մասին», գրքի համար,   
* 2019 - «*НОС*»-ի եզրափակիչ փուլի մասնակից, «Միրոնիչ, անտերտեր և ժեմոժախ։ Պատմվածքներ հայրենիքի մասին», գրքով,     
* 2020 - «Ազգային բեսթսելլերի» եզրափակիչ փուլի մասնակից, «Ժեմոժախի փայլը» գրքով,
* 2020 - «Մեծ գրքի» եզրափակիչ փուլի մասնակից, «Ժեմոժախի փայլը» գրքով։

## Ծանոթագրություններ

## Արտաքին հղումներ
* Интервью «МК»
* Национальный бестселлер. Анализ 
* О чём Большая книга «Сияние жеможаха»?

Կատեգորիա:Ռուս արձակագիրներ
Կատեգորիա:Ռուս գրականագետներ
Կատեգորիա:Ռուս գրողներ
Կատեգորիա:Սանկտ Պետերբուրգի պետական համալսարանի շրջանավարտներ
Մարիա Կուզնեցովա

**Մարիա Նիկոլաևնա Կուզնեցովա–Բենուա**, (), Ռուսաստանի օպերային երգչուհի (սոպրանո), պարուհի, Մարինյան թատրոնի 1905—1917 թվականներին։ Սերգեյ Դյագիլևի ռուսական սեզոնի մասնակից։
[thumb|ձախից|183px|Նիկոլայ Դմիտրևիչ Կուզնեցով: Մարիա Նիկոլաևնա Կուզնեցովայի՝ նկարչի աղջկա նկարը, 1901, կտավ, յուղաներկ, [Սանկտ Պետերբուրգի թատրոնի և երաժշտության թանգարան]]

## Կենսագրություն
Հայտնի նկարչի՝ Նիկոլայ Դմիտրևիչ Կուզնեցովի դուստրը, կենսաբան Իլյա Իլյիչ Մեչնիկովի ազգականը, առաջին ամուսնությամբ Ալբերտ Նիկոլաևիչ Բենուայի հարսնացուն, երրորդ անգամ ամուսնացել է Ալբերտ Մասնի հետ (մտածող, Ժյուլիա մասնի ազգական, հրատարակիչ և լուսավորական Լև Նիկոլաևիչ Նևախովիչի ծոռնուհի)։:
Մանուկ հասակից մեծացել է արվեստին կապված մարդկանց մթնոլորտում։ Պյոտր Չայկովսկին եղել է ծնողների տանը։ Սովորել է բալետի դպրոցում, հետո երգել է սովորել Պետերբուրգում սկզբում իտալացի մանկավարժ Մարտիի, հետո Իոակիմ Տարտակովի մոտ։  1917 թվականին ապրել է Ֆրանսիայում։ Պետերբուրգում օպերայի բեմում դեբյուտով հանդես է եկել 1904 թվականին։  1905-1915 և 1916-1917 թվականներին եղել է սոլիստուհի Պետերբուրգի Մարինյան թատրոնում։ Եղել է հիմնադիրը Փարիզում ռուսական մասնավոր դպրոցի։
Առաջին անգամ ամուսնացել է Ալբերտ Ալբերտովիչ Բենյայի հետ (1879, Պետերբուրգ 1930, Շանրհայ)։ Որդի այս ամուսնությունից. Բենուա Միխայիլ Ալբերտովիչ (2 հոկտեմբերի, 1926, Մալսերբ)։

## Գործունեություն
Ֆեվրոնիայի դերերի առաջին կատարողը օպերայում,  Ն. Ա. Ռիմսկի-Կորսակով՝ «Կիտեժի անտեսանելի քաղաքի լեգենդը ...» և Կլեոպատրա՝ համանուն «Կլեոպատրա» օպերայում։

## Լավագույն օպերային հատվածներ
* Антонида («Жизнь за царя» М. Глинки, 23.11.1906 с И. В. Ершовым и Шаляпин, Ф. И. Шаляпиным),
* Людмила («Руслан и Людмила» М. Глинки, 7.12.1908 и 30.9.1911 с Ф. И. Шаляпиным),
* Ольга («Русалка» А. Даргомыжского, 18.12.1906 с Л. В. Собиновым и Ф. И. Шаляпиным),
* Тамара («Демон» А. Рубинштейна, 30.12.1905, 26.1.1907 и 18.12.1909 с Ф. И. Шаляпиным),
* Татьяна («Евгений Онегин» П. Чайковского),
* Купава («Снегурочка» Н. Римского-Корсакова),
* Джульетта («Ромео и Джульетта» Ш. Гуно),
* Кармен (одноим. опера Ж. Бизе, по мнению критиков, была одной из лучших на русской сцене),
* Манон Леско («Манон» Ж. Массне),
* Таис (одноим. опера Ж. Массне),
* Виолетта («Травиата» Дж. Верди),
* Чио-Чио-сан («Чио-Чио-сан»/«Мадам Баттерфляй» Дж. Пуччини),
* Эльза («Лоэнгрин» Р. Вагнера).

## Ծանոթագրություններ

Կատեգորիա:Պարուհիներ
Կատեգորիա:Ռուս բալերինաներ
Կատեգորիա:Ռուս օպերային երգչուհիներ
Կատեգորիա:Ռուս սոպրանոներ
Գեղեցիկ տիկնանց համար

«**Գեղեցիկ տիկնանց համար**» (), խորհրդային երգիծական կինոկատակերգություն, որը նկարահանվել է 1989 թվականին։ Առաջին խորհրդային կոմերցիոն ֆիլմն է։

Արտադրողը «Ֆորա» կինոանկարահանման կոոպերատիվն է։

## Սյուժե
Հինգ երիտասարդ և գեղեցիկ կանայք հավաքվել էին մի աղջկա նախահարսանեկան երեկույթին՝ ցույց տալու իրենց և տեսնելու իրենց վաղեմի ընկերուհիներին։ Նրանց հետաքրքիր է ամեն ին՝ ով ինչի է հասել, ով ինչ կոշիկներ և ադամանդե զարդեր ունի, ում կարիերան ինչպես է ընթանում, ով ինչպիսի փեսացու ունի։ Կամ պարզապես ուզում են բամբասել։ Սակայն, ինչպես պարզվում է ավելի ուշ, ընկերուհիներից մեկը նախանձում էր նրան, որ տիրուհին ունի զարմանալի գեղեցկության ականջօղեր։ Ականջօղերի տիրուհին չի համաձայնում վաճառել դրանք, և այդ ժամանակ նա որոշում է այդ բնակարան «բերել» երկու կողոպտիչների։ Նրանցից մեկը՝ նրա խորամանկ ծանոթն է, իսկ մյուսը՝ իրական քրեական հանցագործ, որը չի կասկածում, որ այդ  ամենը խաղ է։

## Դերերում
* Ալեքսանդր Պանկրատով-Չոռնի – *Վիկտոր
* [[Ալեքսանդր Աբդուլով]] – *Գենա
* Ելենա Ցիպլակովա – *Վերա
* [[Իրինա Շմելյովա]] – *Լյուբա
* Իրինա Ռոզանովա – *Նադյա
* [[Մարգարիտա Սերգեեչևա]] – *Տանյա
* Ելենա Արժանիկ – *Իրա
* [[Սերգեյ Ստեպանչենկո]] – *Իգոր, Տանյայի փեսացուն, հեռակայի ուսանող

## Արտադրություն
Ֆիլմը նկարահանվել է Անդրեյ Ռազումովսկու «Ֆորա-ֆիլմ» ստուդիայում։ Որպես այս ֆիլմի նկարահանման գլխավոր նպատակ Ռազումովսկին նշել է կինոստուդիայի մեկ այլ նախագծի՝ «Ալեքսանդր Գալիչ։ Արտաքսում» ֆիլմի ֆինանսավորումը, որը թողարկվել է նույն 1989 թվականին։

## Նկարահանող խումբ
* Սցենարի հեղինակ՝ Անատոլի Էյրամջյան
* Ռեժիսոր՝ Անատոլի Էյրամջյան
* Օպերատոր՝ Վլադիմիր Պապյան
* Նկարիչ՝ Պավել Կապլևիչ

## Ծանոթագրություններ

## Արտաքին հղումներ
* 1989 — За прекрасных дам!

Կատեգորիա:1980-ականների ռուսերեն ֆիլմեր
Կատեգորիա:1989 ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Վլադիմիր Մեդվեդև

**Վլադիմիր Նիկոլաևիչ Մեդվեդև** (, ), արձակագիր, գրող, լրագրող, խմբագիր։ «Ուսանողական բուքեր» գրական մրցանակի դափնեկիր (2017), «Ռուսական բուքեր» մրցանակի եզրափակիչ փուլի մասնակից (2017), «Յասնայա Պոլյանա» գրական մրցանակի եզրափակիչ փուլի մասնակից (2017), «*НОС*» գրական մրցանակի եզրափակիչ փուլի մասնակից (2017)։

## Կենսագրություն
Վլադիմիր Մեդվեդևը ծնվել է 1944 թվականի հունվարի 1-ին, Անդրբայկալում, Կինոն լճի ափին։ Մանկության տարիներին ընտանիքի հետ տեղափոխվել է Տաջիկստան, որտեղ էլ ապրել է կյանքի մեծ մասը։ Աշխատանքային գործունեության ընթացքում աշխատել է որպես էլեկտրոմոնտյոր, ուսուցիչ՝ կիշլակի դպրոցում, բանվոր՝ երկրաբանական արշավախմբում։ Հետագայում աշխատել է որպես թերթի թղթակից, եղել է ֆոտոլրագրող, որոշ ժամանակ աշխատել է որպես սպորտային մարզիչ և կոնստրուկտորական բյուրոյում՝ որպես արտոնագրային մասնագետ։ Հասուն տարիքում աշխատել է «*Дружба народов*» և «*Памир*» գրական ամսագրերում` որպես խմբագիր։

2000-ական թվականներին ակտիվորեն զբաղվել է գրական ստեղծագործությամբ։ Համարվում է  «Կկուների որս» պատմվածքների գրքի հեղինակը։ 2017 թվականին «*АрсисБукс*» հրատարակչությունը հրատարակել է նրա «Զախխոկ» վեպը, որն անմիջապես սիրվել է ընթերցողների կողմից և մեծ հետաքրքրություն առաջացրել գրականագետների ու քննադատների շրջանում։ Գիրքը դարձել է «Ուսանողական բուքեր» գրական մրցանակի դափնեկիր և ընդգրկվել նաև Ռուսաստանի հեղինակավոր երեք գրական մրցանակների՝ «*НОС*», «Ռուսական բուքեր» և «Յասնայա Պոլյանա», եզրափակիչի ցուցակներում։ Վեպի իրադարձությունները տեղի են ունենում Տաջիկստանում 1990-ականների սկզբին` քաղաքացիական պատերազմի ժամանակ։ Ռուսական ընտանիքը մնում է Պամիրի լեռներում և հայտնվում երկրի նոր տերերի ձեռքում։

Բնակվում է Մոսկվայում։

## Արձագանքներ
Տեսաբան Ելենա Մակեենկոն այսպես է նկարագրել Վլադիմիր Մեդվեդևի սենսացիոն վեպը.

## Մատենագիտություն
**Արձակ գրքեր**
* *Владимир Медведев* «Изольда»;
* *Владимир Медведев* «Дверь в небытие»;
* *Владимир Медведев* «Земляной ключ»;
* *Владимир Медведев* сборник рассказов «Охота с кукуем»,
* *Владимир Медведев* «Заххок», 2017.

## Պարգևներ և մրցանակներ
* 2017 – «Ուսանողական Բուքեր» գրական մրցանակի դափնեկիր,
* 2017 - «Ռուսաստանի Բուքեր» մրցանակի եզրափակիչ փուլի մասնակից,
* 2017 - «Յասնայա Պոլյանա» գրական մրցանակի եզրափակիչ փուլի մասնակից,
* 2017 - «НОС» գրական մրցանակի եզրափակիչ փուլի մասնակից։

## Ծանոթագրություններ

## Արտաքին հղումներ
* Интервью Владимира Медведева
* Владимир Медведев — современный писатель

Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս խմբագիրներ
Who by fire

**«Who by fire»**, ռուս ժամանակակից գրող Վիկտոր Պելևինի պատմվածքը, որը գրվել է 2005  թվականին։ Ընդգրկված է «Relics։ Վաղ և չհրատարակված» հեղինակային ժողովածուում։

## Բովանդակություն
Պատմվածքը հետվերակառուցումային օլիգարխներից մեկի՝ Բորիս Մառլենովիչի  մասին է, որն ունակ է գրեթե ամեն ինչի։ Պատմվածքի միջնամասում նրան անվանում են «աշխարհի իշխան»։ Այդ պարագայում նա որոշում է, որ մեկ այցի ընթացքում նա կկարողանա հասնել նրան, որ Նյու Յորքի Ազատության արձանը պատկերող ամերիկացի կինն իրեն մինետ կանի այն համարում, որտեղ սիրային հանդիպումներ են ունեցել Ջենիս Ջոպլինն ու Լեոնարդ Քոհենը և որտեղ նախապես թափված կլինեն Կոհենի տեքստերում նշված իրերը։ Օլիգարխ Սոլյոնիի համար սա խորհրդանշական իմաստ ունի, և նոր «աշխարհի արքայազնի» ցանկությունը, իհարկե, իրականանում է։

Պատմվածքի վերնագիրը գալիս է Լեոնարդ Քոհենի հայտնի երգից, որն իր հերթին երգիչը վերցրել է Ահեղ դատաստանի օրվա (Յոմ Կիպուր) հրեական պատարագից, որտեղ խոսվում է այն մասին, թե հաջորդ տարի ինչ մահապատիժներ են սպասվում մարդկանց. «Եվ ոմանք կդատվեն կրակով...»։ Հայտնի չէ՝ օլիգարխ Սոլյոնին, որի անձնական ինքնաթիռում հենց այդ պահին փոխում են շարժիչը, գիտեր այդ մասին, թե ոչ։ Կրակի մասին ևս մեկ ակնարկ տրվում է պատմվածքի վերջում, երբ պարզվում է, որ գլխավոր հերոսն ունի «ճաղատ և կարծես դժոխքի կրակով այրված գլուխ»։

## Ծանոթագրություններ

## Արտաքին հղումներ
* «Who by fire» պատմվածքը Վիկտոր Պելևինի ստեղծագործությունների կայքում։

Կատեգորիա:Վիկտոր Պելևինի ստեղծագործություններ
Քիմ Մին Կյոն

**Քիմ Մին Կյոն** (, , ),  հարավկորեացի երգչուհի։

Համարվում է Pristin գըրլ բենդի (2017—2019) և Pristin V յունիթի (2018—2019) մասնակիցը։ 2019 թվականին նորից դեբյուտել է և դարձել Hinapia գըրլ բենդի ավագը։

## Կենսագրություն և կարիերա
### 1997—2016. Վաղ տարիներ և կարիերայի սկիզբ
Մինկյոնը ծնվել է 1997 թվականի հուլիսի 29-ին` Հարավային Կորեայի Չհունչհոն քաղաքում և եղել է ընտանիքի միակ երեխան։ Միջնակարգ դպրոցում աղջիկը սկսել է զբաղվել երգով և պարով և 2014 թվականին պաշտոնապես դարձել է Pledis Entertainment-ի` Կորեայի հայտնի գործակալություններից մեկի թրեյնը, որի ղեկավարությամբ դեբյուտվել է After School-ը և NU'EST-ը։ Նա նաև նկարահանվել է Orange Caramel-ի «My Copycat» տեսահոլովակում։

2016 թվականին Մինկյոնը դարձել է «Պատրաստում 101» շոուի մասնակիցը (անգլ.` Produce 101), որի արդյունքում 101 թրեյներից միայն 11-ին կհաջողվեր հայտնվել և առաջ շարժվել ժամանակավոր կանանց խմբի կազմում` մինչև տարեվերջ։ Մինկյոնը դուրս է մնացել 8-րդ էպիզոդից` ընդհանուր վարկանիշում զբաղեցնելով 42-րդ տեղը։ Շոուի ավարտից հետո աղջիկը մասնակցել է Pledis Girlz-ի նախընտրական համերգներին։

[thumb|200px|left|Մինկյոնը [Pristin-ի ֆան սայենի ժամանակ, 2017 թվականի հոկտեմբեր]]

### 2017—18: Pristin և Pristin V

2017 թվականի հունվարի 7-ին Pledis Girlz-ը եզրափակիչ համերգ է տվել, որտեղ հայտարարել է ապագա խմբի անունը` Pristin: Մարտին հայտնի է դարձել, որ Մինկյոնը հանդես է գալու Ռոա բեմական կեղծանվամբ։ Մարտի 21-ին թողարկվեց *Hi! Pristin* դեբյուտային մինի ալբոմը և օգոստոսին տեղի ունեցավ քամբեք Schxxl Out-ի հետ։ Հոկտեմբորին շմբի անդամներից մեկը` Քայլան դադար է վերցրել, որի հետևանքով հարցականի տակ է դրվել խմբի հետագա գործունեությունը։

2018 թվականի մայիսին տեղի է ունեցել Pristin V սաբ-յունիտի դեբյուտը` *Like A V* սինգլային ալբոմով։ Փրոմոուշենի ժամանակ խումբը ելույթ է ունեցել երաժշտական շոուում և իրականացրել է «Ամենշաբաթյա այդոլ» ծրագիրը, որից հետո խմբի առաջխաղացումը մինչև տարեվերջ կրկին չի իրականացվել։

### 2019—ներկա ժամանակ. Pristin-ի լուծարում և դեբյուտ Hinapia-ում

2019 թվականի մայիսի 24-ին Pledis Entertainment-ը հայտարարել է Pristin-ի լուծարման մասին. գրեթե բոլոր մասնակիցները, բացի Մինկյոնից լքել են գործակալությունը։ Հոկտեմբերին հաստատվել է, որ նա պայմանագիր է կնքել OSR Entertainment-ի հետ և պատրաստվում է Hinapia-ի գըրլ բենդ դեբյուտին, որը կայացել է նոյեմբերի 3-ին։ 2020 թվականի օգոստոսի 21-ին խումբը լուծարվել է։

## Սկավառակագրություն

## Ֆիլմագրություն
### Ռեալիթի շոու
**Pristin HICAM* (2017—2018)
**Hinapia-ի պատմություն* (2019-ից սկսած)

## Ծանոթագրություններ

Կատեգորիա:Հարավկորեացի երգիչներ
Ֆլորենս Հարդինգ

** Ֆլորենս Քլինգ Հարդինգ** ( ), ամերիկացի հասարակական գործիչ, Ամերիկայի Միացյալ Նահանգների 29-րդ նախագահ Ուորեն Հարդինգի կինը։  1921-1923 թվականներին եղել է Ամերիկայի Միացյալ Նահանգների առաջին տիկինը։

## Կենսագրություն
Ֆլորենս Քլինգը ծնվել է 1860 թվականին Օհայո նահանգի Մարիոն քաղաքում` բանկիրի ընտանիքում։ 19 տարեկան հասակում նա փախել է տնից և գաղտնի ամուսնացել իր հարևան Հենրի դե Վիլֆի հետ, որից ունեցել է որդի։ Այդ ամուսնությունը անհաջող է դասավորվել, և երկու տարի անց նրանք բաժանվել են։ Ֆլորենսը մեկնել է հայրենի Մարիոն քաղաք, որտեղ սկսել է երաժշտության մասնավոր դասեր դասավանդել։

1890 թվականին Ֆլորենսը ծանոթացել է գավառական թերթի սեփականատեր Ուորեն Հարդինգի հետ և 1891 թվականի հուլիսի 8-ին ամուսնացել նրա հետ։ Ֆլորենսն ամուսնուց հինգ տարով մեծ է եղել։ Ուորեն հայրը, որը դեմ է եղել այդ ամուսնությանը, եղել է քաղաքի ամենահարուստ մարդկանցից մեկը։ Ամուսնությունից հետո երկար տարիներ անտարբեր է եղել որդու և նրա կնոջ նկատմաամբ։

1898-ին Հարդինգն ընտրվել է Օհայո նահանգի սենատոր, իսկ 1914 թվականին՝ դաշնային խորհրդարանի սենատոր, ինչից հետո ընտանիքը տեղափոխվել է Վաշինգտոն։ 1921 թվականին նախագահական նախընտրական արշավի ժամանակ Ֆլորենսն ակտիվորեն ունեցել է իր մասնակցությունը։ Եղել է  կանանց ընտրական իրավունք տրամադրելու շարժման մասնակից, նրա գործունեության շնորհիվ 1921 թվականին կանայք առաջին անգամ անգամ մասնակցել են ԱՄՆ-ի նախագահական ընտրություններն։

Ըստ որոշ աղբյուրների՝ ԱՄՆ-ի առաջին տիկինը սիրալիր ու համեստ կին է եղել,  նա զբաղվել է բարեգործությամբ, պաշտպանել  գենդերային հավասարությունը և օգնել Առաջին համաշխարհային պատերազմի վետերաններին։ Ֆլորենսը մեծ ազդեցություն է ունեցել նախագահի կաբինետի անդամների ընտրության հարցում։ ԴիտորդներԻ կարծիքով նա ինքն է գրել իր ամուսնու ելույթների տեքստերը։ Իր խնդրանքով Սպիտակ տան հյուրերին ալկոհոլ մատուցեցին, չնայած երկրում արգելված էր դա։
thumb|Ուորեն և Ֆլորենս Հարդինգների գերեզմանը
Ամուսնու մահից հետո՝ 1923 թվականին Ֆլորենսը հեռացել է Վաշինգտոնից և մեկնել  Մարիոն։ Ֆլորենսը մահացել է 1924 թվականի նոյեմբերի 21-ին։ Ուորեն Հարդինգի մահը երկար ժամանակ մնացել է առեղծված․ նա մահացել է Սան Ֆրանցիսկոյի հյուրանոցում՝ շրջագայության ժամանակ։  Ֆլորենսն արգելել է ամուսնու մարմնի դիահերձումը, ինչը թունավորման մասին շատ լուրերի տեղիք է տվել։

## Ծանոթագրություններ

## Արտաքին հղումներ
* Florence Harding
* Florence Harding - National First Ladies' Library 
*Florence Harding at C-SPAN's *First Ladies: Influence & Image*
*Presentation by Carl Sferrazza Anthony on ''Florence Harding: The First Lady, the Jazz Age, and the Death of America's Most Scandalous President'', June 23, 1998

Կատեգորիա:ԱՄՆ-ի առաջին տիկիններ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի հասարակական գործիչներ
Կատեգորիա:Ամերիկացի սուֆրաժիստներ
Կատեգորիա:Ամերիկացի ֆեմինիստներ
Կատեգորիա:Բնօրինակում անաղբյուր հոդվածներ
Վիկտոր Ռեմիզով

**Վիկտոր Վլադիմիրովիչ Ռեմիզով** (, ), արձակագիր, գրող, լրագրող։ «Ազգային բեսթսելլեր» գրական մրցանակի  (2017), «Ուսանողական բուքեր» մրցանակի  (2014), «Ռուսաստանի բուքեր» մրցանակի  (2014), «Մեծ գիրք» մրցանակի (2014)  եզրափակիչ փուլերի մասնակից։

## Կենսագրություն
Ծնվել է 1958 թվականի հոկտեմբերի 17-ին, Սարատովում, որտեղ էլ նա անցկացրել է իր մանկությունն ու պատանությունը։ Սարատովի դպրոցն ավարտելուց հետո ընդունվել  է երկրաբանահետախուզական տեխնիկում, որը հաջողությամբ ավարտել է։ Խորհրդային Միության զինված ուժերի շարքերում ծառայությունն ավարտելուց հետո ընդունվել և հաջողությամբ ավարտել է Մոսկվայի պետական համալսարանի բանասիրական ֆակուլտետը։ Մեկ սեզոն աշխատել է որպես արշավախմբի գեոդեզիստ։ Համալսարանում սովորելու ընթացքում աշխատել է որպես բեռնակիր և պահակ։ Մոսկվայի թիվ 31 դպրոցում երկու տարի դասավանդել է ռուսաց լեզու և գրականություն։ 1988 թվականից աշխատել է որպես լրագրող և հրապարակախոս։ Հրապուրվում է ճանապարհորդություններով, սիրում է ծանոթանալ չհետազոտված բնական տարածքներին, նախընտրում է միայնակ նավարկել  Ռուսաստանի գետերում։

Ակտիվորեն զբաղվում է գրական ստեղծագործությամբ. Ռեմիզովի աշխատանքները տպագրվել են «Նովի Միր» ամսագրում։ Ռեմիզովի գրքերը պատմում են օխոտյան տայգայի և Արկտիկայի բնակիչների մասին։ Նրա ստեղծագործություններում ներկայացվում են սովորական հասարակ մարդկանց պատմությունները, ովքեր գովերգում են անփոփոխարինելի արժեքները` բարությունը, քաջությունն ու արդարությունը։ 2008 թվականին «*Время*» հրատարակչությունը հրատարակել է նրա պատմվածքների գիրքը՝ «Կետանդա»-ն։ 2014 թվականին լույս է տեսել «Ազատ կամք» վեպը, որը հատուկ ուշադրության է արժանացել ընթերցողների, գրականագետների ու քննադատների կողմից։ Վեպն ընդգրկվել է մի շարք հեղինակավոր` «Մեծ գիրք», «Ռուսական բուքեր», «Ուսանողական բուկեր» մրցանակների եզրափակիչ փուլի մասնակիցների ցանկում, թարգմանվել է եվրոպական մի շարք լեզուներով և արաբերեն։ 2016 թվականին լույս է տեսել Ռեմիզովի «Գայթակղություն» երրորդ գիրքը, որը դարձել է Ազգային բեսթսելլեր գրական մրցանակի եզրափակիչ փուլի մասնակից։ 2020 թվականին լույս է տեսել հեղինակի մեկ այլ գործ՝ «Հավերժական սառածություն»՝ պատմական մեծ վեպը, որը հիմնված է իրական իրադարձությունների վրա։

Բնակվում է Մոսկվայի մերձակայքում։ Ամուսնացած է։ Կնոջ` Տատյանայի հետ միասին դաստիարակում են երկու որդիներին՝ Սերգեյին և Ստեփանին։

## Արձագանքներ
Գրականագետ Կիրիլ Անկուդինովը, ծանոթանալով Վիկտոր Ռեմիզովի առաջին գրքին, նրա գրական մոտեցումները նկարագրել է այսպես.

## Մատենագիտություն
**Արձակ գրքեր**
* *Виктор Ремизов* «Кетанда», 2008 год;
* *Виктор Ремизов* «Воля вольная», 2014 год;
* *Виктор Ремизов* «Искушение», 2016 год;
* *Виктор Ремизов* «Вечная мерзлота», 2020 год.

## Պարգևներ և մրցանակներ
* «Մեծ գիրք» մրցանակ (2014),
* «Ռուսաստանի բուքեր» մրցանակ (2014),
* «Ազգային բեսթսելլեր» գրական մրցանակ  (2017)։

## Ծանոթագրություններ

## Արտաքին հղումներ
* Между точками «А» и"Б"
* Интервью писателя о романе «Воля вольная» 

Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս լրագրողներ
Անաստասիա Աֆանասևա

**Անաստասիա Վալերևնա Աֆանասևա** (, ), ուկրաինացի բանաստեղծ և թարգմանիչ։ Գրում է ռուսերեն։

## Կենսագրություն
Ավարտել է Խարկովի պետական բժշկական համալսարանը, աշխատում է որպես հոգեբույժ։ Բնակվում է Խարկովում։ Գրել է բանաստեղծություններ, արձակ ստեղծագործություններ, ժամանակակից պոեզիայի վերաբերյալ հոդվածներ, հարցազրույցներ, որոնք տպագրվել են «*Дружба народов*», «*Новый мир*», «*Новое литературное обозрение*», «*©оюз Писателей*», «*Урал*», «*Зинзивер*» ամսագրերում, «*Вавилон*» ալմանախում, «*Братская колыбель*», «*Освобождённый Улисс*» անթոլոգիաներում և այլ հրատարակչություններում։ Բազմաթիվ բանաստեղծական և արձակ ստեղծագործությունների ժողովածուների հեղինակ է՝ «Աղքատ սպիտակ մարդիկ» (2005), «Ձայները խոսում են» (2007), «Սպիտակ պատեր» (2010), «Սպիտակ զինվոր, Սև զինվոր» (2010), «Դատարկ գնդակ» (2012), «Հետքեր» (2014), «Սպիտակն այնտեղ, սպիտակն այստեղ» (աուդիո ժողովածու 3 սկավառակ, 2011)։ Բանաստեղծությունները թարգմանվել են ուկրաիներեն, բելառուսերեն, անգլերեն և իտալերեն։

Արժանացել է մի շարք գրական մրցանակների՝ «*РЕЦ*» ամսագրի մրցանակի (2005), «Ռուսական մրցանակ» (2006), «*ЛитератуРРентген*» մրցանակ (2007), «Դեբյուտ»  մրցանակ (2014) «Պոեզիա» անվանակարգում «Հետքեր» բանաստեղծությունների գրքի համար և այլն։

## Արձագանքներ
Ռուս բանաստեղծուհի և գրականագետ Նատալիա Չեռնիխի կարծիքով «Աֆանասևայի բանաստեղծական աշխարհայացքը կարելի է անվանել խճանկար` յուրաքանչյուր փոքր դրվագ (փոխաբերություն կամ փոխանվանական փոխանցում) ունի բավականին հստակ սահմաններ։ Այնուամենայնիվ, այդ սահմանները փակ չեն, բայց, այսպես ասած, օծված են իմաստային կապերով, ինչը համապատասխանում է տաղաչափական հանգավորական ռիթմերին, դա ազատ բանաստեղծություն է, և՛ տաղաչափական տեսանկյունից կազմակերպված։ Աֆանասևան բանաստեղծ է, ով տիրապետում է բառի անհատական, ճանաչողական և կերտողական արվեստին»։

## Մատենագիտություն
* 
* 
* 
* 
* 
** Диск 1. Из книг «Голоса говорят» (2007) и «Бедные белые люди» (, АРГО-РИСК, 2005).
** Диск 2. Из книги «Белые стены» (, НЛО, 2010).
** Диск 3. Из четвёртой книги (2011).
* 
*  

**Թարգամանություններ**
* 
*  

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ուկրաինացի բանաստեղծուհիներ
Կատեգորիա:Ուկրաինացի թարգմանիչներ
Կատեգորիա:Խարկովի ազգային բժշկական համալսարանի շրջանավարտներ
Կատեգորիա:Ռուսական մրցանակի դափնեկիրներ
Կատեգորիա:Ուկրաինացի գրողներ
Կատեգորիա:Խորհրդային բժիշկներ
Կատեգորիա:Կին հոգեբույժներ
Կատեգորիա:Բանաստեղծներ այբբենական կարգով
Յուսիֆ Հուսեյնով

**Յուսիֆ Իսմայիլ օկլի Հուսեյնով** (, ), Ադրբեջանցի նկարիչ, Ադրբեջանի նկարիչների միության նախագահ (1977), Ադրբեջանական ԽՍՀ ժողովրդական նկարիչ (1964), Ադրբեջանական ԽՍՀ վաստակավոր նկարիչ (1979)։

## Կենսագրություն
Յուսիֆ Հուսեյնովը ծնվել է 1928 թվականի հոկտեմբերի 15-ին Բաքվում։ 1949 թվականին ավարտել է Ադրբեջանի Ազիմ Ազիմզադեի անվան արվեստի պետական դպրոցը։ 1955 թվականին ավարտել է Վասիլի Սուրիկովի անվան Մոսկվայի արվեստի ինստիտուտի գրաֆիկական ֆակուլտետը։ Նա իր կյանքի 60 տարին նվիրել է կերպարվեստի զարգացմանն ու խթանմանը։ Յուսիֆ Հուսեյնովը ստեղծել է բազմաթիվ հետաքրքիր նկարներ արվեստի տարբեր ժանրերում։ Աշխատել է նաև գրքերի ձևավորման և նկարազարդման ոլորտում։ Յուսիֆ Հուսեյնովին շնորհվել է Ադրբեջանի Հանրապետության «վաստակավոր արտիստ» կոչում 1964 թվականին։

1977 թվականին Յուսիֆ Հուսեյնովը ընտրվել է Ադրբեջանի նկարիչների միության նախագահ և ղեկավարել միությունը մինչև 1987 թվականը։ Նույն թվականին նա նշանակվել է ԽՍՀՄ նկարիչների միության խորհրդի քարտուղար։

1979 թվականին նրան շնորհվել է Ադրբեջանի «Ժողովրդական նկարիչ» պատվավոր կոչում։ Յուսիֆ Հուսեյնովը մահացել է 2009 թվականի սեպտեմբերի 1-ին։

## Ծանոթագրություններ

## Աղբյուրներ
* Hacıyev, P. Yusif Hüseynov //Hacıyev P. Rəssam. Həyat. Gözəllik .- Bakı, 1974.- S.95-96.
* Гасилова Х. М. Таинственный наездник : Рассказы. / Илл.: Ю. Гусейнов. — Баку: Детюниздат, 1958. — 99 с. — 20 000 экз.
Ջուդիթ Սարջենտ Մյուրեյ

** Ջուդիթ Սարջենտ Մյուրեյ** ( ), ամերիկացի էսսեիստ, դրամատուրգ, բանաստեղծ, նամակագիր, կանանց իրավունքների առաջին ամերիկացի պաշտպաններից, գենդերային հավասարության գաղափարի կողմնակից՝ այն է, ինչպես տղամարդիկ, այնպես էլ կանայք ունեն մտավոր նվաճումների նույն հնարավորությունները և պետք է կարողանան նաև հասնել անկախության։

Ջուդիթի ուշագրավ էսսեն՝ «Սեռերի հավասարության մասին» () ճանապարհ է բացել դարի այլ ֆեմինիստ գրողների կողմից առաջարկված նոր մտքերի և գաղափարների համար։ Էսսեն 1790 թվականի մարտ և ապրիլ ամիսներին լույս է տեսել «Massachusetts Magazine» ամսագրում՝ նախորդելով անգլիացի գրող, փիլիսոփա և կանանց իրավունքների պաշտպան Մարի Վոլսթոնքրաֆթի 1792 թվականին Բրիտանիայում և 1794 թվականին Ֆիլադելֆիայում լույս տեսած «Կանանց իրավունքների պաշտպանություն» ()  աշխատությանը։
thumb|Ջուդիթ Սարջենտ Մյուրեյ գերեզմանը

## Ընտրված աշխատանքներ
### Գրքեր
* Some Deductions from the System Promulgated in the Page of Divine Revelation: Ranged in the Order and Form of a Catechism Intended as an Assistant to the Christian Parent or Teacher published anonymously (1782)
* The Gleaner: A Miscellaneous Production (1798)
* Life of the Rev. John Murray (1816—Judith Sargent Murray was the editor and author of the «continuation»)

### Էսսեներ
* A Universalist Catechism (1782)
* Desultory Thoughts upon the Utility of Encouraging a Degree of Self-Complacency, Especially in Female Bosoms (1784)
* On the Equality of the Sexes (1790)
* On the Domestic Education of Children (1790)
* The Gleaner (1792-94)
* The Repository (1792-94)
* The Reaper (1794)

### Բանաստեղծություններ
* A Rebus (1803)
* An Hypothesis (1808)
* Apology for an Epilogue (1790)
* Birth-day Invitation (1803)

### Պիեսներ
* The Medium, or Happy Tea-Party (позднее переименованная в The Medium, or Virtue Triumphant) (1795)
* The Traveller Returned (1796)
* The African (1798)

## Ծանոթագրություններ

## Արտաքին հղումներ
*The Sargent House Museum -Home of Judith Sargent Murray, Gloucester, Massachusetts

*Judith Sargent Murray  at *Dictionary of Unitarian and Universalist Biography*
*Judith Sargent Murray Society web site http://www.jsmsociety.com
*All Poetry: Poems by Judith Sargent Murray http://allpoetry.com/poems/by/Judith%20Sargent%20Murray
*Michals, Debra.  "Judith Sargent Murray".  National Women's History Museum.  2015.

Կատեգորիա:Ամերիկացի բանաստեղծներ
Կատեգորիա:Ամերիկացի գրողներ
Կատեգորիա:Ամերիկացի կին դրամատուրգներ
Կատեգորիա:Ամերիկացի կին փիլիսոփաներ
Կատեգորիա:Ամերիկացի հասարակական գործիչներ
Կատեգորիա:Ամերիկացի պատմաբաններ
Կատեգորիա:Ամերիկացի ֆեմինիստ գրողներ
Կատեգորիա:Ամերիկացի ֆեմինիստներ
Կատեգորիա:Գրողներ այբբենական կարգով
Կատեգորիա:Կանանց իրավունքների իրավապաշտպաններ
Կատեգորիա:Կին փիլիսոփաներ
Ջին Քեյսեմ

**Ջին Թոմփսոն Քեյսեմ** (, ), ամերիկացի դերասանուհի։

## Կենսագրություն
Ջին Թոմփսոնը Իռեն Սելիայի և Հերբերտ Օուենս Թոմփսոն ավագի ընտանիքի հինգ երեխաներից մեկն է։ Մայրական գծով ունի նորվեգական ծագում։ Ջինը մեծացել է Նյու Հեմփշիր նահանգի Պորտսմութ քաղաքում, մինչև 1963 թվականին նրա հայրը, որը պետծառայող է աշխատել, ընտանիքը տեղափոխել է Գուամ։ 16 տարեկան հասակում ընդունվել է Գուամի համալսարանը, սակայն արդեն մեկ տարի անց ամուսնացել է ԱՄՆ ռազմածովային ուժերի լեյտենանտի հետ և սկսել է մատուցողուհի աշխատել գործակատարուհու ռազմաբազաներում, որտեղ ծառայել է նրա ամուսինը։ Նրանց ամուսնությունը տևել է վեց տարի։ Ջինը տեղափոխվել է Կալիֆոռնիա, որտեղ փորձել է աշխատել որպես հեռուստալրագրող, սակայն հաջողության չի հասել։ Հիասթափվելով՝ ավարտել է դերասանական դասընթացները և շուտով սկսել է նկարահանվել այնպիսի հեռուստասերիալներում, ինչպիսիք են «Մեթ Հյուսթոնը», «Ֆանտազիայի կղզին» և «Էլիսը»։

Ջինը «Կենսուրախ ընկերություն» սերիալում և «*The Tortellis»* սփին-օֆֆում խաղացել է Լորետի Տորտելի դերը, ինչպես նաև էպիզոդիկ դեր է ունեցել «Ուրվականների որսորդներ» ֆիլմում։ Նաև հնչյունավորել է այնպիսի մուլտիպլիկացիոն սերիալներ, ինչպիսիք են «Սև թիկնոց»–ը և «Ջոնի Բրավո»–ն։ Ջինը հրավիրված աստղ է եղել բազմաթիվ ֆիլմերում և հեռուստաշոուներում, այդ թվում՝ «Աճի խնդիրներ», «Սիբիլ», «Որսորդ», «Հոլիվուդյան հրապարակներ», «Իմ երկու հայրերը» և «Հոուփ և Գլորիա»։

Ջին Քեյսեմը ունեցել է ԱՄՆ-ի արտոնագրային և ապրանքային նշանների 12 արտոնագիր մանկական մահճակալների և հովանոցների համար, որոնք թողարկել է նրա *Little Miss Liberty Round Crib Company* ընկերությունը։

1980 թվականին Ջինը ամուսնացել է ամերիկացի ռադիոհաղորդավար և դերասան Քեյսի Քեյսեմի հետ (1932—2014)։ 1990 թվականին ծնվել է նրանց դուստրը՝ Լիբերթի Ջին Քեյսեմը։

## Ֆիլմագրություն

## Ծանոթագրություններ

Կատեգորիա:1954 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կարին Դվայեր

**Կարին Էլիզաբեթ Դվայեր** (, ), կանադացի դերասանուհի, պրոդյուսեր, սցենարիստ, ռեժիսոր, մոնտաժոր և կինոօպերատոր։

## Կենսագրություն և կարիերա
Կարին Էլիզաբեթ Դվայերը ծնվել է 1975 թվականի մարտի 22-ին Քորներ Բրուքում (Նյուֆաունդլենդի և Լաբրադորի, Կանադայի նահանգ)՝ Դոնալդի (1944-1982 թվականներ, մահացել է քաղցկեղից) և Էլիզաբեթ Դվայերի ընտանիքում՝ դառնալով ընտանիքի հինգ երեխաներից ավագը։ Նա ունեցել է չորս կրտսեր եղբայր և քույր, այդ թվում՝ Բրեդը, Բարրին և Պոլը, որոնցից մեկը մահացել է 1999 թվականին։

Դվայերը դերասանական կրթություն է ստացել երիտասարդական թատրոնում։ Նա բեմ է բարձրացել 10 տարեկան հասակում արվեստների և մշակույթի կենտրոնում՝ խաղալով Նյուֆաունդլենդի և Լաբրադորի թատրոնի «Ալիսը Հրաշքների աշխարհում» բեմադրության գլխավոր դերում, այնուհետև շարունակել է խաղալ բեմի վրա՝ ելույթ ունենալով Նյուֆաունդլենդի և Լաբրադորի տարբեր թատրոններում։ Նա նաև ելույթ է ունեցել դպրոցական բեմադրություններում, ստացել է դերասանության, հանրային խոսքի, երգեցողության և գործիքային ներկայացման համար մրցանակներ և գրել է դպրոցական թերթի համար։ Նա տեղափոխվել է Տորոնտո, որպեսզի սովորի Ջորջ Բրաունի թատերական դպրոցում։ Դվայերը մեկ տարի հաճախել է թատերական դպրոց, իսկ հետո սկսել է սովորել Տորոնտոյի Դեյվիդ Ռոտենբերգի կամերային դերասանական դասարանում, իսկ հետո Մեյսեր Ջոն Ռիվենի մոտ։

1993 թվականից սկսած՝ Դվայերն կինոյում և հեռուստատեսությունում խաղացել է ավելի քան 50 դեր և զբաղվել է հնչյունավորմամբ։ Նրա խաղացած առավել հայտնի դերերից է 1999 թվականի «Ավելի լավ, քան շոկոլադը» ֆիլմի Մեգի դերը։ Դարձել է նաև հեռուստասերիալների և կարճամետաժ ֆիլմերի մի քանի էպիզոդների պրոդյուսեր, սցենարիստ, ռեժիսոր, օպերատոր և մոնտաժոր։

43-ամյա Դվայերն ինքնասպան է եղել 2018 թվականի սեպտեմբերի 25-ին Տորոնտոյում։

## Ընտրված ֆիլմագրություն

## Ծանոթագրություն

Կատեգորիա:Դերասաններ այբբենական կարգով
Կատեգորիա:Դերասանուհիներ այբբենական կարգով
Կատեգորիա:Ինքնասպան դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի կինոռեժիսորներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի պրոդյուսերներ
Կատեգորիա:Կանադացի ռեժիսորներ
Կատեգորիա:Կանադացի սցենարիստներ
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Ռայան Քենեդի

**Ռայան Քենեդի** (, ), կանադացի դերասան, «Canadian Screen Award» (2012) մրցանակի դափնեկիր, որն առավել հայտնի է հեռուստատեսային դերերով։

## Վաղ կյանք
Ծնվել է Վինիպեգ քաղաքում, մեծացել է Մանիտոբա նահանգի Օուկբենկ թաղամասում։ Հաճախել է *Springs Christian Academy* քրիստոնեական մասնավոր դպրոցում։ Վեց տարի շարունակ ապրել է Լոս Անջելեսում։

## Կարիերա
Մեծ էկրանում Ռայան Քենեդին առաջին անգամ հայտնվել է 2007 թվականին Դեյվիդ Ս․ Գոյերի «Անտեսանելին» թրիլլերում։ Ֆիլմում կատարած դերը բեկումնային է դարձել դերասանի կարիերայում։

2010 թվականին «Դժոխային կատուներ» հեռուստասերիալում ստացել է ֆուտբոլիստ Ջեյք Հերոուի դերը, իսկ «Կապրիկա» սերիալում՝ երկրորդական դեր։ 2012 թվականին Քենեդին «Hallmark» ալիքի «Հաննայի օրենքը» հեռուստատեսային վեստերնում խաղացել է Դոք Հոլիդեյի դերը։ Նրա դերասանական խաղը դրական է գնահատվել Նյու Յորք Թայմս թերթի քննադատների կողմից (նրանք Քենեդիին համեմատել են Վել Քիլմերի հետ, որը Հոլիդեյի դերը խաղացել է «Թումսթոուն»-ում)։ 2014 թվականին «Առանձնապես ծանր հանցագործություններ» սերիալի երրորդ եթերաշրջանում նկարահանվել է ոստիկանության պետ Շերոն Ռայդորի որդու՝ Ռոկիի դերում։

2017 թվականին «Պողպատե աստղ» սերիալում նկարահանվել է կանադացի ոստիկան Նիկ Մակգիլենի դերում։

## Ֆիլմագրություն

## Ծանոթագրություններ

Կատեգորիա:1982 ծնունդներ
Կատեգորիա:21-րդ դարի դերասաններ
Կատեգորիա:Դեկտեմբերի 6 ծնունդներ
Կատեգորիա:Կանադացի դերասաններ
Կատեգորիա:Կանադացի հեռուստատեսային դերասաններ
Բրենդա Բենե

**Բրենդա Էնն Բենե** (, ), ամերիկացի դերասանուհի։

## Կենսագրություն
Բրենդա Էնն Նելսոնը ծնվել է 1945 թվականի օգոստոսի 14-ին Հոլիվուդում (Կալիֆոռնիայի նահանգ, ԱՄՆ)։ Որոշ ժամանակ սովորել է Լոս Անջելեսի կալիֆոռնյան համալսարանում։

1946 թվականին Բրենդան սկսել է նկարահանվել կինոյում, նրա առաջնաելույթը տեղի է ունեցել «Վենդին և ես» հեռուստաեսորիալում՝ Շամիրայի դերում։ 1979-1982 թվականներին (մինչև իր մահը) նա «Մեր կյանքի օրերը» հեռուստասերիալում խաղացել է Լի Դյումոնդ Կարմայքլ Ուիլյամսի դերը՝ նկարահանվելով 255 էպիզոդում։ Ընդհանուր առմամբ, դերասանուհին 37 դեր է խաղացել ֆիլմերում և սերիալներում։

### Անձնական կյանք
1967-1970 թվականներին Բրենդան ամուսնացել է Փոլ Փիթերսենի հետ։ 1971-1979 թվականներին նա ամուսնացել է Բիլ Բիքսբիի հետ, որից ունեցել է իր միակ երեխային՝ Քրիստոֆեր Բիքսբիին։ Բիքսբիից բաժանվելուց հետո և մինչև իր մահը Բրենդան լեսբիական հարաբերություններ է ունեցել Թամի Բրյուսի հետ։

## Մահ
1981 թվականին, իր միակ որդու մահից հետո, Բրենդան ընկել է ծանր դեպրեսիայի մեջ։ 1982 թվականի ապրիլի 7-ին դերասանուհին և նրա ընկերուհին՝ Թամին, պետք է համատեղ ընթրիքի գնային ռեստորան, սակայն Թամին, հայտնաբերելով, որ Բրենդան փակվել է լոգարանում, իրեն վատ է զգացել և օգնության համար դուրս է եկել փողոց։ Լոգարանի դուռը բացելուց հետո հայտնաբերվել է Բրենդայի մարմինը․ 36-ամյա դերասանուհին ինքնասպան է եղել՝ այդպես էլ չկարողանալով համակերպվել որդու մահվան հետ։

## Ընտրված ֆիլմագրություն

## Ծանոթագրություն

## Արտաքին հղումներ
* [Бренда Бене на сайте [КиноПоиск]]
* Бренда Бене на сайте КиноТеатр

Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ինքնասպաններ
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Սուլեյման Ավ

**Սուլեյման Ավ** (, ), սենեգալցի ֆուտբոլիստ, «Ժիլ Վիսենտ» ֆուտբոլային ակումբի պաշտպան։

## Ակումբային կարիերա
Ավը Ասպիրեի ակադեմիայի սան է։ 2017 թվականին Սուլեյմանը պայմանագիր է կնքել բելգիական «Էյպե» ֆուտբոլային ակումբի հետ։ Հուլիսի 29-ին Զյուլտե-Վարեգեմի դեմ խաղում նա նորամուտն է նշել «Ժյուպիլե» լիգայում։ 2018-ի սկզբին խաղային պրակտիկա ստանալու համար Ավը վարձակալության իրավունքով տեղափոխվել է «Ռուսելարե» ֆուտբոլային ակումբ։ Փետրվարի 10-ին «Յունիոն»ի դեմ խաղում նա նորամուտն է նշել Բելգիայի երկրորդ դիվիզիոնում։

## Միջազգային կարիերա
2017 թվականին Սենեգալի երիտասարդական հավաքականի կազմում Ավը Զամբիայում մասնակցել է Աֆրիկայի երիտասարդական գավաթին։ Մրցաշարում նա խաղացել է Գվինեայի Զամբիայի, Սուդանի, Հարավային Աֆրիկայի և Կամերունի դեմ խաղերում։ Հարավաֆրիկացիների և կամերունցիների դեմ խաղում Կրեպինը մեկական գոլ է խփել։ Նույն տարում Դիատան մասնակցել է Հարավային Կորեայում աշխարհի երիտասարդական չեմպիոնատին։ Մրցախաղում նա մասնակցել է Սաուդյան Արաբիայի, ԱՄՆ–ի և Էկվադորի դեմ խաղերին։

2019 թվականին Ավը երկրորդ անգամ մասնակցել է Նիգերում Աֆրիկայի երիտասարդական գավաթին։ Մրցաշարում, սակայն, մասնակցել է Գանայի, Բուրկինա Ֆասոյի, Հարավային Աֆրիկայի և երկու անգամ՝ Մալի դեմ խաղերին։ Նույն թվականին երկրորդ անգամ Ավը դարձել է Լեհաստանում կայանալիք աշխարհի երիտասարդական առաջնության մասնակից։ Նա մասնակցել է Տահիտիի թիմի, Կոլումբիայի մինչև 20 տարեկանների հավաքականի, Լեհաստանի,Նիգերիայի և Կորեայի Հանրապետության ֆուտբոլի մինչև 20 տարեկանների հավաքականի դեմ խաղերին։

## Ծանոթագրություններ

Կատեգորիա:1999 ծնունդներ
Կատեգորիա:Ապրիլի 5 ծնունդներ
Կատեգորիա:Ռուսելարեի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Խալիդա Սաֆարովա

**Խալիդա Էլեքբեր կըզը Սաֆարովա** (, ), ադրբեջանցի նկարիչ, Ադրբեջանական ԽՍՀ ժողովրդական նկարիչ (1989)։

## Կենսագրություն
Խալիդա Սաֆարովան ծնվել է 1926 թվականի օգոստոսի 25-ին Գանձակ քաղաքում։ 1941-1944 թվականներին սովորել է Ադրբեջանի Ազիմ Ազիմզադեի անվան արվեստի պետական դպրոցում։ 1949-1955 թվականներին սովորել է Մոսկվայի կինեմատոգրաֆիայի համամիութենական պետական ինստիտուտի գեղարվեստի ֆակուլտետում։

1946 թվականին Խալիդա Սաֆարովան ամուսնացավ նկարիչ Մահմուդ Թագիևի հետ։ Նկարիչը մահացել է 2005 թվականի դեկտեմբերի 23-ին Բաքվում։

Խալիդա Սաֆարովան նկարիչ Մահմուդ Թագիևի կինն է, իսկ Աքրամ Թագիևի՛ մայրը։

## Ստեղծագործություններ
Խալիդա Սաֆարովայի առաջին աշխատանքները ցուցադրվել են ԽՍՀՄ արվեստի ակադեմիայի ցուցահանդեսում, կինեմատոգրաֆիայի համամիութենական պետական ինստիտուտի հոբելյանական միջոցառմանը, ինչպես նաև 1956 թվականին Պրահայում և Փարիզում կայացած կինոփառատոնում։ Խալիդա Սաֆարովան ստեղծել է բազմաթիվ նատյուրմորտներ և բնապատկերներ Ադրբեջանի շրջաններում և գյուղերում։

Խալիդա Սաֆարովայի անհատական ցուցահանդեսներն անցկացվել են Բաքվում 1947, 1980, 1984 և 2002 թվականներին, իսկ 1988 թվականին ՝ Մոսկվայում։

## Ծանոթագրություններ

## Աղբյուրներ
* Əsədova, X. (2013). Xalidə Səfərova. Bakı: Şərq-Qərb. 104 səh. ISBN 978-9952-34-973-3.
* Məlikova, Ş. (2011). Xalidə Səfərova və Mahmud Tağıyev. Bakı: Xalq Bank. 335 səh.

Կատեգորիա:Ադրբեջանցի նկարչուհիներ
Սուրեն Թովմասյան (գեոդեզիստ)

**Սուրեն Վլադիմիրի Թովմասյան** (), հայ գեոդեզիստ, քաղաքային կադաստրի մասնագետ, տեխնիկական գիտությունների թեկնածու, Հայաստանի կադաստրի կոմիտեի ղեկավարը 2019 թվականի դեկտեմբերից։

## Կենսագրություն
Սուրեն Թովմասյանը 2004-2006 թվականներին ծառայել է Հայաստանի զինված ուժերում։ 2006-2010 թվականներին սովորել է Ճարտարապետության և շինարարարության Հայաստանի ազգային համալսարանում՝ ստանալով քաղաքային կադաստրի բակալավրի, ապա նաև կադաստրի և կիրառական գեոդեզիայի մագիստրոսի կոչում։ 2014 թվականին ստացել է տեխնիկական գիտությունների թեկնածուի գիտական աստիճան։

2013 թվականից դասախոսում է Ճարտարապետության և շինարարության պետական համալսարանում, 2015-2016 թվականներին՝ ԵՊՀ Իջևանի մասնաճյուղում։

2014 թվականին որպես գեոդեզիստ աշխատել է գյուղատնտեսության նախարարության ջրային տնտեսության ԾԻԳ-ում։ 2017-2019 թվականներին որպես գլխավոր գեոդեզիստ աշխատել է Մոդուլ ՍՊԸ-ում, ղեկավարել է միջազգային ֆինանասավորմամբ ծրագրեր (KFW, AFDբանկ)։

2015 թվականից եղել է Ճարտարապետության և շինարարության համալսարանի ինժեներական գեոդեզիայի ամբիոնի վարիչի պաշտոնակատար, իսկ 2019 թվականի սեպտեմբերից՝ գեոդեզիայի ամբիոնի վարիչ։

Հայաստանի կադաստրի կոմիտեի ղեկավար է նշանակվել 2019 թվականի դեկտեմբերի 5-ին։

## Ընտանիք
Ամուսնացած է, ունի չորս  երեխա։

## Պարգևներ
Պարգևատրվել է Երևանի քաղաքապետի ոսկե մեդալով և պատվոգրով՝ շինարարության ոլորտում ունեցած ավանդի համար։

## Հրապարակումներ
Հեղինակ է 15 գիտական հոդվածի և 4 ուսումնառական ձեռնարկի։

1.Ս.Վ. Թովմասյան «Միջավայրի ազդեցության ուսումնասիրությունը և վերլուծումը GPS  տվյալների վրա»։ ՃՇՀԱՀ-ի գիտական աշխատություններ, հատոր 4, Երևան 2014 թ.

2.Ս.Վ. Թովմասյան, Ա.Ա. Մարգարյան,Ա.Լ. Վաասիլյան «Ջրային ռեսուրսների կառավարումը Հայաստանի Հանրապետությունում»։ ՃՇՀԱՀ-ի տեղեկագիր №5 Երևան 2015թ.

3.Ս.Վ. Թովմասյան, Ա.Ա. Մարգարյան, Վ.Ա.Մարգարյան «Trible S3 AUTOLOK Էլեկտրոնային տախոմետրի աշխատանքի ուղեցույց» Ուսումնական ձեռնարկ, ԵՃՇՊՀ Երևան 2014թ.

4.Ս.վ. Թովմասյան «GNSS գլոբալ նավիգացիոն արբանյակային համակարգեր»։ Ուսումնական ձեռնարկ, ԵՃՇՊՀ Երևան 2014 թ.

## Արտաքին հղումներ
*Սուրեն Թովմասյան

## Ծանոթագրություններ

Կատեգորիա:Հայ գեոդեզիստներ
Կատեգորիա:Տեխնիկական գիտությունների թեկնածուներ
Միխայլո Լոմոնոսով (ֆիլմ, 1955)

**Միխայլո Լոմոնոսով**» (), 1955 թվականի գեղարվեստական ֆիլմա ռուս մեծ գիտնական Միխայիլ Լոմոնոսովի մասին, որը նկարահանել է ռեժիսոր Ալեքսանդր Իվանովը։

## Սյուժե
1741 թվական։ 30-ամյա Միխայլո Լոմոնոսովը վերադառնում է հայրենիք Գերմանիայում մի քանի տարի սովորելուց հետո։ Սկսվում է բազմամյա պայքար ռուսական գիտության զարգացման, Սանկտ Պետերբուրգում և Մոսկվայում գիտական կենտրոնների ստեղծման և, առաջին հերթին, Մոսկվայի համալսարանի բացման համար։

## Դերերում
* Բորիս Լիվանով – *[[Միխայիլ Լոմոնոսով]]
* Աստա Վիխանդի – *Ելիզավետա, Լոմոնոսովի կինը
* Կոնստանտին Ադաշևսկի – *[[Լեոնարդ Էյլեր]]
* Անատոլի Ալեքսեև – *Պրոկոպ Անդրեևիչի աշխատող
* Թամարա Ալեշինա – *կայսրուհի [[Ելիզավետա Պետրովնա]] 
* Վլադիմիր Բելոկուրով – *Պրոկոպ Անդրեևիչ, սելեկցիոներ
* Վլադիմիր Կալմիկով – *կոմս Ալեքսեյ Ռազումովսկի
* Ալեքսեյ Կոնսովսկի – *Գրիգորի Նիկոլաևիչ Տեպլով
* Յանիս Օսիս – *Գերհարդ Ֆրիդրիխ Միլլեր
* Սերգեյ Պլոտնիկով – *արքեպիսկոպոս
* Ալֆրեդ Ռեբանե – *Իվան Դանիլովիչ Շումախեր
* Վլադիմիր Սոշալսկի – *կոմս Իվան Իվանովիչ Շուվալով
* Յուրի Տոլուբեև – *սենատոր Պյոտր Իվանովիչ Շուվալով
* Գերման Խովանով – *Ստեպան Պետրովիչ Կրաշենիննիկով
* Անտս Էսկոլա – *Գեորգ Վիլհելմ Ռիխման
* [[Ալեքսեյ Բատալով]] – *կարմրահեր մարդ
* Մարինա Կուզնեցովա – ''Ստեպանիդա Իվանովնա

## Նկարահանող խումբ
* Սցենարի հեղինակ՝ Լեոնիդ Ռախմանով
* Ռեժիսոր՝ Ալեքսանդր Իվանով
* Օպերատորներ՝ Մոիսեյ Մագիդ, Լև Սոկոլսկի
* Նկարիչ՝ Նիկոլայ Սուվորով
* Կոստյումի նկարիչ՝ Լ. Շիլդկնեխտ
* Կոմպոզիտոր՝ Վենեդիկտ Պուշկով
* Երգի տեքստի հեղինակ՝ Ալեքսանդր Պրոկոֆև
* Հնչյունային օպերատոր՝ Եվգենի Նեստերով

## Քննադատություն
Ռեժիսոր Ալեքսանդր Իվանովի մասին կենսագրական հոդվածում կինոգետ Պյոտր Բագրովը գրել է, որ «Միխայլո Լոմոնոսով» ֆիլմը նկարահանվել է «Ստալինյան կենսագրական ժապավենների բոլոր կանոններով», բայց նկարահանումները ձգձգվել են, և ֆիլմը, որն էկրան է բարձրացել 1955 թվականին, արդեն այդ պահին բարոյապես հնացել էր։

## Ծանոթագրություններ

## Արտաքին հղումներ
* «Միխայլո Լոմոնոսով» (1955) ֆիլմը «Allmovies» կայքում 

Կատեգորիա:1950-ականների ռուսերեն ֆիլմեր
Կատեգորիա:1955 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ալեքսանդր Իվանովի ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Կատեգորիա:1950-ականների կենսագրական ֆիլմեր
Միշկան, Սերյոգան ու ես

**«Միշկան, Սերյոգան ու ես»** (), 1961 թվականի խորհրդային գեղարվեստական ֆիլմ, որը նկարահանվել է Նիսոն Զելերանսկու և Բորիս Լարինի համանուն վիպակի հիման վրա։

## Սյուժե
Մոսկվայի դպրոցներից մեկում սովորում էին երեք ընկեր՝ գերազանցիկ, բայց վախկոտ Գարիկը, չարաճճի Սերյոգան և ճշմարտասեր Միշկան։ Ութերորդ «Գ» դասարանը, որտեղ սովորում են հերոսները, երկար ժամանակ եղել է առանց դասղեկի, այնտեղ կարգապահությունը վատացել է, և ուսուցիչներն այն անվանել են ութերորդ «Օ», ինչը նշանակում է «հորդա» (): Բայց մի անգամ այդ դասարան է գալիս նոր դասղեկ՝ Գենադի Նիկոլաևիչ Կոզլովը, որը մաթեմատիկայի երիտասարդ ուսուցիչ է և, ինչպես հետո պարզվում է, Խորհրդային Միության բռնցքամարտի չեմպիոն (Վասիլի Շուկշին)։ Ուսուցչի սկզբունքայնությունն ու խստությունը բուռն բողոք են առաջացնում դժվար կառավարելի դասարանում։

## Դերերում
* Յուրի Կոզուլին – *Միշկա Սպերանսկի*
* Վիկտոր Սեմյոնով – *Սերյոգա Իվանոբ*
* Վալերի Ռիժակով – *Գարիկ (Իգոր) Վերեզին*
* Վասիլի Շուկշին – *դասղեկ Գենադի Նիկոլաևիչ Կոզլով*
* Վլադիմիր Գուսև – *Զվանցև Գրիգորևիչ Ալեքսանդրովիչ, բռնցքամարտիկ*
* Ալեքսանդր Լեբեդև – *Վասիլի Մարասանով, «Մարասան»*
* Ալլա Կրասովսկայա – *Անյա Մալցևա*
* Լեոնիդ Սմիրնով – *Գուրեև Սաշկա*
* Վալերի Պիչուգին – *Սինիցին*

### Էպիզոդներում
* Լիդիա Դրանովսկայա – *Գարիկի մայրը, Ելիզավետա
* Գալինա Վասիլևա – *Կատյուշա, Զվանցևի ընկերուհին
* Պյոտր Լյուբեշկին – *Վյաչեսլավ Անդրեևիչ, դպրոցի տնօրեն
* Ա. Շորոխով
* Յան Յանակիև – *Ալեքսեյ Իվանովիչ, Գարիկի պապը
* Յուրի Չեկուլաև – *բժշկական հանձնաժողովի բժիշկ
* Վիկտորյա Չաևա – *պատմության ուսուցչուհի
* Բորիս Ռոմանով – *էլեկտրիկ
* Պյոտր Սոբոլևսկի – *ուսուցիչ, որը բռնել է զուգարանում կռվողներին

## Նկարահանող խումբ
* Երկրորդ ստեղծագործական միավորման ղեկավար՝ Լեոնիդ Լուկով
* Ֆիլմի խորհրդատու՝ ՌԽՖՍՀ մանկավարժական գիտությունների ակադեմիայի իսկական անդամ, պրոֆեսոր Վալենտինա Նիկոլաևնա Շացկայա
* Սցենարի հեղինակներ՝ Նիսսոն Զելերանսկի, Բորիս Լարին
* Բեմադրությունը՝ Յուրի Պոբեդոնոսցևի 
* Օպերատոր՝ Մ. Բրուևիչ
* Նկարիչներ՝ Լյուդմիլա Բեզսմերտնովա, Իրինա Զախարովա
* Կոմպոզիտոր՝ Յուրի Լևիտին
* Հնչյունային օպերատոր՝ Կ. Ամիրով
* Ռեժիսոր՝ Զ. Դանիլովա
* Խմբագիր՝ Վ. Բիրյուկովա
* Ֆիլմի տնօրեն՝ Կ. Բալտին

## Ծանոթագրություններ

## Արտաքին հղումներ
* Ֆիլմը Մաքսիմ Գորկու անվան կինոստուդիայի կայքում 
* Ֆիլմը Վասիլի Շուկշինի կայքում (կադրեր ֆիլմից) 

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր դպրոցի մասին
Խաթրավանքի կամուրջ

**Խաթրավանքի կամուրջ**, քանդված կամուրջ, որը գտնվում էր Մարտակերտի շրջանի Գետավան գյուղից 6 կմ արևմուտք` Խաթրավանքից հյուսիս` Տրտու (Թարթառ) գետի վրա։

## Պատմություն
Կամուրջի կողքին կանգնեցված խաչքարի հիշատակագրությունները մեզ հուշում են, որ կամուրջի շինարարությունն ավարտվել է 1301 թվականին։

Հայտնի չէ, թե քանի դար է կամուրջը կանգուն մնացել, սակայն քանդված պետք է լինի 19–րդ դարից առաջ։ Դրա գոյության մասին վկայություններ տվող հեղինակը պնդում է, որ 1838 թվականին առաջին անգամ ականատես է եղել ոչ թե կամրջին, այլ նրան հարակից խաչքարին, որից էլ կարելի է ենթադրել, որ կամուրջը գոյություն է ունեցել։

## Արձանագրություններ

Տեղադրության բառացի կրկնությունն ու վիմագրի նույնական վերահրատարակությունը հեղինակել է նաև Սարգիս Ջալալյանցը։

Սույն արձանագրության հետագայի վերահրատարակիչները վկայում են, որ նրանք էլ չեն տեսել ոչ կամուրջը, ոչ էլ այդ կամրջի կառուցման մասին վկայող վերոնշյալ արձանագրությամբ խաչքարը։

## Ծանոթագրություններ

Կատեգորիա:1301 կառուցումն ավարտված շենքեր և կառույցներ
Կատեգորիա:Արցախի կամուրջներ
Կատեգորիա:Մարտակերտի շրջանի շենքեր և կառույցներ
Պիետրո Լիբերի

thumb|
thumb|''Բեթսաբե'', Պիետրո Լիբերի
**Պիետրո Լիբերի** (, ), բարոկկոյի ժամանակշրջանի իտալացի նկարիչ, առավել ակտիվ գործել է Վենետիկում և Վենետոյում։

## Կենսագրություն
Պիետրոն ծնվել է Պադովայում, նրա ամենաառաջին պարապմունքները եղել են Ալեքսանդր Վարոտարիի հետ։ Նա ունեցել է արկածներով լի կյանք։ Մեծապես ճանապարհորդել է Իտալիայում։ Ստամբուլ ճամորդելու ժամանակ նա 8 ամսով գերեվարվել է թունիսցի ծովահենների կողմից։ Ազատվելուց հետո վերադարնալով Մալթայով` նա այցելել է Սիցիլիա, Նեպալ և Պիզա։

Իր կյանքի որոշ ժամանակահատվածում նա դարձել է Անտոնիո Մանֆրեդինիի հեծելազոր ուժերի վարձկան, որը կռվում էր Տոսկանիայի դքսության համար սարակինոսների դեմ։ Նա կռվել է Սիչիայի ամրոցը զավթելու համար (ներկայումս` Ալեքսանդրետտա, Թուրքիա)։ Արշավից հետո նա վերադարձել է Լիվոռնո, և 1637 թվականին ճանապարհորդել է դեպի Լիսաբոն, այցելել է Լիգուիրա, Ֆրանսիայի Հարավային ափ և Մադրիդ։ Վերադառնալով Տոսկանիա` նա նորից կենտրոնացել է նկարչության վրա և ճանապարհորդել է դեպի Հռոմ։ Այնտեղ նա եղել է փորագրիչ Ստեֆանո դելլա Բելլայի սենյակակիցը։ Հռոմում նա նկարել է «Սաբինայի հափշտակումը» նկարը Լեոպոլդո դե Մեդիչիի համար։ Նա վերադարձել է Ֆլորենցիա, որպեսզի պատկերազարդի Սան Ֆիլլիպո Ներիի աղոթատեղիի առաստաղը։ 1643 թվականին նա ճանապարհորդել է դեպի Վենետիկ` նկարելու «Ավետարանիչները» Օսպեդալետտոյի եկեղեցու համար։ Նա նաև պատկերազարդել է Վենետիկի Սանտի Ջիվաննի է Պաոլո եկեղեցու խորանը։ Նկարել է «Պադովայի Սուրբ Անտոնիոն Վենետիկում աղոթելիս» նկարը Սանտա Մարիա դե Սալուտե եկեղեցու համար։ 1662 թվականին նա ասպետի կոչում է ստացել դոժ Ֆրանչեսկո Մոլինոյի կողմից։

Նա ստացել է *Ազատամիտ* մականունը` իր նկարներում հաճախակի ազատ թեմաներ ընտրելու համար։

Նա նկարել է «Դարդանելի ճակատամարտը» Դոժերի պալատի համար, «Անմեղների կոտորածը» որմնանկարը` Վենետիկի Օկնիսանտի եկեղեցու համար, «Նոյը հեռանում է տապանից» որմնանկարը` Վիչենցայի տաճարի համար և «Հեղեղը» որմնանկարը` Բերգամոյի Սանտա Մարիա Մաջորե եկեղեցու համար։ Նա ներկայացված է, օրինակ, Կադրորկ պալատում, որը Տալլինի Էստոնիայի գեղարվեստական թանգարանի մի մասն է։ Նրա գլուխգործոցը թերևս Վենետիկի Սուրբ Մոյսե եկեղեցու խորանին պատկերված «Սուրբ Ելենան գտնում է խաչը» որմնանկարն է։

Նրա որդին` Մարկո Լիբերին, նույնպես նկարիչ է։ Այլ աշակերտների շարքում է Ջիաննանտոնիո Լացարին։

## Ծանոթագրություններ

## Արտաքին հղումներ
* Artcyclopedia entry

Կատեգորիա:Պատմանկարիչներ
Կատեգորիա:Բարոկկո ոճի նկարիչներ
Կատեգորիա:Իտալացի նկարիչներ